text: 14 Jehovaqa, sunqun ukhupi imaynapunichus kasqanta, munasqa Churin Jesusniqta, Palabranpi sutʼinchawanchik. Jesusjinaqa, ni pipis Diospa yuyayninta, munayninta ima, riqsichiyta, sutʼinchayta ima, atinmanchu karqa. Jehovaqa, niraq angelesta chayri wak imasta ruwachkaspa Jesusta ruwarqa (Colosenses 1:15, Qheshwa Biblia). Jesusqa, Tatanta sumaqta riqsirqa. Chayrayku niyta atirqa: "Mana pipis yachanchu pichus Churi kasqanta. Chaytaqa Dios Tatalla yachan. Nitaj pipis yachanchu pichus Tata kasqanta, manachayqa Churilla yachan, pimantajchus Churi rejsichiyta munan, chaypis", nispa (Lucas 10:22). Jesusqa, Jallpʼapi kachkaspa, Tatanta iskayniqmanta riqsichirqa.